Taká (ne)obyčajná rodinka - Nöstlingerová, Christine 13. októbra 1936 - 28. júna 2018 rakúska autorka; Dodoková, Zuzana (Bratislava Verbarium, 2021)
Súrodenci pätnásťročná Karli, trinásťročný Niki a sedemročný Speedy s humorom a nadhľadom rozprávajú príbeh o tom, že nie každá rodina musí byť úplne normálna na to, aby vás vždy podržala. Ich mama prevádzkuje obchod s vlnou a robí všetko pre to, aby sa udržala nad vodou. Stále zaneprázdnený otec trčí nepretržite v práci, na rybačku si však vždy nájde čas. No je otázne, či ide naozaj o túto záľubu, keďže na scénu vpláva „ryba“ menom Vilma, ktorá poriadne zamieša karty v rodine.

Súrodenci musia okrem rozvodu čeliť ďalším problémom. Karli má ťažkosti s učením, prepadá z matematiky, a tiež sa nedokáže rozhodnúť medzi dvomi chlapcami. Vášnivý čitateľ Niki uvažuje, kam si odloží všetky knihy, keďže po rozvode sa s mamou musia presťahovať do menšieho bytu. Speedyho trápi, že ocko nikdy nemá čas a nedodržiava sľuby. Navyše, mama sa stretáva s účtovníkom Zwicklederom, ktorý sa ani jednému z nich nepáči.

Postupne však súrodenci zisťujú, že „ryba“ Vilma aj doktor Zwickleder celkom zapadajú do ich bláznivej rodiny a spolu s mamou a ockom ich nenechajú stáť v daždi pod odkvapom, keď nutne potrebujú dáždnik. A to, že majú väčší výber dáždnikov ako iné deti, sa dá zniesť.
Keywords: rakúska literatúra; literatúra pre deti; príbehy o deťoch; humorné príbehy; rodina; súrodenecké vzťahy; pre čitateľov od 12 rokov